Estimados Pais, nais e titores:

 A Consellería de Educación e Ordenación Universitaria, mediante a ***Orde do 6 de maio de 2021*** (DOG 20 de maio), ven de convocar ***axudas para a adquisición de libros de texto*** destinadas ao alumnado matriculado no curso escolar 2021-2022 en 1º e 2º de Educación Primaria e se regula a participación no ***fondo solidario de libros de texto*** para 3º, 4º, 5º, 6º de Primaria e 1º, 2º, 3º e 4º de Secundaria, así como ***axudas de material escolar*** para alumnado de primaria e secundaria.

 A solicitude será única para todos os fillos e fillas que estean admitidos no mesmo centro docente para o curso 2021-2022 e presentarase, preferiblemente, vía electrónica cos formularios normalizados (Anexos I-II) dispoñibles na aplicación informática Fondolibros (<https://www.edu.xunta.es/fondolibros>) ou entregarase no Centro debidamente cumprimentada e xunto coa documentación requirida.

 O prazo para presentar as solicitudes remata ***o 22 de xuño*** tanto para alumnado de ***Educación Primaria*** como de ***E. Secundaria***.

 *Para poder acollerse a estas convocatorias* ***é obrigatorio ter devoltos, en boas condicións, os libros de texto adquiridos coas axudas do curso 2020/2021* *antes do 22 de xuño****,* agás o alumnado de 1º e 2º de Primaria e o de Secundaria con materias pendentes.

 *O* ***alumnado da ESO que teña algunha materia pendente*** *poderá quedarse co libro correspondente ata que se examine e, como máximo,* ***ata o 7 de setembro.***

 As contías das axudas dependen da Renda per cápita da unidade familiar (exercicio fiscal 2019)

Documentación obrigatoria que hai que presentar:

* Anexo I
* Anexo II para comprobación de datos dos membros computables da unidade familiar (En caso de opoñerse, deberán indicalo no cadro correspondente e achegar os documentos xustificativos).
* Copia do libro de familia onde figuren os membros computables.
* En caso de separación u divorcio, sentenza xudicial e/ou convenio regulador onde conste a custodia do menor.
* Certificación de grao de discapacidade, se fose o caso ou documentación xustificativa das distintas situacións particulares que poidan darse na unidade familiar.

***ANTE CALQUERA DÚBIDA CONSULTAR NA SECRETARÍA DO CENTRO***